CELEX: 32021D1745
Language: et
Date: 2021-09-23 00:00:00
Title: Poliitika- ja julgeolekukomitee otsus (ÜVJP) 2021/1745, 23. september 2021, millega nimetatakse ametisse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi operatsiooni ülem (EUNAVFOR MED IRINI/3/2021)

4.10.2021   
               
               
                  ET
               
               
                  Euroopa Liidu Teataja
               
               
                  L 350/1
               
            
         POLIITIKA- JA JULGEOLEKUKOMITEE OTSUS (ÜVJP) 2021/1745,
         23. september 2021,
         millega nimetatakse ametisse Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi operatsiooni ülem (EUNAVFOR MED IRINI/3/2021)
         POLIITIKA- JA JULGEOLEKUKOMITEE,D
         võttes arvesse Euroopa Liidu lepingut, eriti selle artiklit 38,
         võttes arvesse nõukogu 31. märtsi 2020. aasta otsust (ÜVJP) 2020/472 Euroopa Liidu sõjalise operatsiooni kohta Vahemerel (EUNAVFOR MED IRINI), (1) eriti selle artikli 8 lõiget 2,
         ning arvestades järgmist:
         
                     (1)
                  
                  
                     Nõukogu võttis 31. märtsil 2020 vastu otsuse (ÜVJP) 2020/472, millega loodi ja käivitati Euroopa Liidu sõjaline operatsioon Vahemerel (EUNAVFOR MED IRINI), mida juhib EUNAVFOR MED IRINI ELi operatsiooni ülemana (edaspidi „ELi operatsiooni ülem“) kontradmiral Fabio AGOSTINI.
                  
               
                     (2)
                  
                  
                     Itaalia sõjaväevõimud tegid 26. augustil 2021 ettepaneku nimetada alates 1. oktoobrist 2021 kontradmiral Fabio AGOSTINI järglasena ELi operatsiooni ülema kohale kontradmiral Stefano TURCHETTO.
                  
               
                     (3)
                  
                  
                     31. augustil 2021 toetas ELi sõjaline komitee Itaalia sõjaväevõimude soovitust.
                  
               
                     (4)
                  
                  
                     Otsuse (ÜVJP) 2020/472 kohaselt volitas nõukogu poliitika- ja julgeolekukomiteed tegema asjakohaseid otsuseid Vahemerel läbiviidava ELi operatsiooni ülema nimetamise kohta.
                  
               
                     (5)
                  
                  
                     Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
                  
               ON VASTU VÕTNUD KÄESOLEVA OTSUSE:
         
            Artikkel 1
            Vahemerel läbiviidava Euroopa Liidu sõjalise operatsiooni (EUNAVFOR MED IRINI) ELi operatsiooni ülemaks nimetatakse alates 1. oktoobrist 2021 kontradmiral Stefano TURCHETTO.
         
         
            Artikkel 2
            Käesolev otsus jõustub selle vastuvõtmise päeval.
            Seda kohaldatakse alates 1. oktoobrist 2021.
         
         
            Brüssel, 23. september 2021
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  ELT L 101, 1.4.2020, lk 4.